Predkladacia správa 

Rada vlády Slovenskej republiky pre regionálnu politiku a dohľad nad štrukturálnymi operáciami je zriadená podľa § 2 zákona č. 575/2001 Z. z. o organizácii činnosti vlády a organizácii ústrednej štátnej správy.
Rada vlády SR je koordinačný, poradný a iniciatívny orgán vlády Slovenskej republiky pre otázky týkajúce sa regionálnej politiky, predvstupovej pomoci, využívania štrukturálnych fondov, Kohézneho fondu a Iniciatív Spoločenstva.
Úlohou Rady vlády Slovenskej republiky pre regionálnu politiku a dohľad nad štrukturálnymi operáciami je zabezpečovať dohľad nad programovaním, implementáciou, monitorovaním a hodnotením pomoci zo štrukturálnych fondov, Kohézneho fondu a Iniciatív Spoločenstva. 
Rada vlády SR dohliada na činnosť všetkých zainteresovaných ministerstiev a ostatných ústredných orgánov štátnej správy a ďalších organizácií a inštitúcií v oblasti regionálnej politiky. V prípade zistenia nedostatkov v rámci jednotlivých aktivít navrhuje ministerstvám a vláde SR prijatie príslušných opatrení. 
Zloženie rady  určuje Článok 4 Štatútu, ktorý bol schválený vládou SR dňa 24.3.2004, č. uznesenia 250/2004.